
Propisi sehvi-sedžde 


Muhammed es-Salih el-'Usejmin 


Hvala pripada samo Allahu, Gospodaru svih svjetova i 
neka su salavat i selam na našeg vjerovjesnika Muhammeda, 
koji je dostavio Objavu jasnu, na njegove ashabe i sve one koji 
ih slijede u dobru sve do Sudnjeg dana! 

Mnogi Ijudi ne poznaju većinu propisa obavljanja sehvi- 
sedžde u namazu. Tako ima onih koji sehvi-sedždu ne obavlja- 
ju na mjestu na kojem bi je trebalo učiniti, a ima i onih koji je 
čine na mjestu na kojem je ne treba učiniti. Takođe ima i onih 
koji sehvi-sedždu čine prije predaje selama, iako je treba 
učiniti poslije njega, kao što ima i onih koji ovu sedždu čine 
nakon selama, iakojetreba činiti prije njega. 

Zbog toga je veoma važno poznavati propise sehvi- 
sedžde, a posebno se ova važnost odnosi na imame za kojima 
se Ijudi u namazu povode i koji imaju odgovornost da prilikom 
predvođenja muslimana u namazu izvršavaju ono što je propi- 
sano. Drago mi je što mojoj braći mogu iznijeti neke propise 
vezane za ovo pitanje, nadajući se da će Allah ovime dati 
koristi Svojim robovima vjernicima, pa tražeći pomoć od Allaha 
Uzvišenog i moleći od Njega uspjeh i ono što je ispravno, 
kažem: 

Pod sehvi-sedždom podrazumijevaju se dvije sedžde 
koje klanjač čini zbog neke mahane koja se zbog zaborava 
desila u njegovom namazu. Tri su povoda za sehvi-sedždu: 

1. dodavanje 

2. izostavljanje 

3. sumnja. 

DODAVANJE 




Ako bi klanjač u svome namazu namjerno dodao 
stajanje (kijam), sjedenje, ruku' ili sedždu, namaz mu ne bi bio 
ispravan, a ako bi to bilo zbog zaborava ali se sjeti dodavanja 
tek nakon što se ono desilo, onda je dovoljno da učini sehvi- 
sedždu i namaz mu je ispravan. Međutim, ako bi se u trenutku 
dodavanja sjetio da se radi o dodavanju, onda mu je obavezno 
prekinuti sa obavljanjem toga i učiniti sehvi-sedždu, a namaz 
će mu biti ispravan. 



Primier: 

Osoba je klanjala podne namaz pet rekata, ali se sjetila 
da je dodala rekat tek kada je bila na zadnjem sjedenju - 
u tom slučaju će završiti sa učenjem na sjedenju, predati 
selam, učiniti sehvi-sedždu i ponovo predati selam. U 
slučaju da se tek nakon predaje selama sjetila da je 
dodala rekat, onda će učiniti sehvi-sedždu kad se sjeti i 
ponovo predati selam. Međutim, ako bi joj u toku 
obavljanja tog rekata naumpalo da se radi o petom 
rekatu, onda će istog trenutka sjesti, proučiti tešehhud, 
predati selam, učiniti sehvi-sedždu i ponovo predati 


selam. 

Dokaz za ovo je hadis kojeg prenosi Abdullah ibn 
Mes'ud, radijallahu 'anhu, 1 da je Vjerovjesnik, sallallahu 'alejhi 
ve sellem, klanjao podne sa pet rekata, pa mu je rečeno: „Је li 
namaz produžen?" 2 , pa je on upitao: ,,/Co/ro to?" Rekli su: „Kla- 
njao si pet rekata", pa je on učinio dvije sedžde nakon što je 
predao selam 3 , a u jednoj predaji stoji: „ра se okrenuo prema 
kibli, sjeo, učinio dvije sedžde i predao selam" 4 . 

Predavanje selama prije nego se završi namaz spada u 
dodavanje u namazu, 5 pa ako bi klanjač namjerno predao 
selam prije nego bi završio sa namazom, njegov namaz bi bio 
pokvaren. Ukoliko bi to klanjač uradio iz zaborava, ali se toga 
sjeti tek nakon što prođe više vremena, onda će ponovo 
klanjati taj namaz. Međutim, ako bi se toga sjetio nakon kraće 
pauze, kao npr. dvije-tri minute, onda će upotpuniti svoj 
namaz, predati selam, učiniti dvije sedžde i ponovo predati 
selam. 


Dokaz za ovo je hadis koji prenosi Ebu Hurejre, radijal- 
lahu 'anhu, da je Vjerovjesnik, sallallahu 'alejhi ve sellem, 
klanjao Ijudima kao imam podne ili ikindiju, pa je predao 
selam nakon dva rekata. Ljudi koji uvijek prvi izlaze iz mesdžida 
su izlazeći govorili: „Namaz je skraćen!" Vjerovjesnik, sallallahu 
'alejhi ve sellem, je sjeo kod drveta koje je bilo u mesdžidu i na 
njega se naslonio, izgledajući kao Ijut, pa je jedan od prisutnih 


1 Buharija i Muslim. 

2 Tj. „da li je povećan broj rekata sa četiri na pet?" (prim. prev.) 

3 Tj. učinio je sehvi-sedždu iako je već bio predao selam. (prim. prev.) 

4 Ebu Davud, Tirmizi, En-Nesai, Ibn Madže. 

5 Smatra se dodavanjem jer je učinjen tokom namaza, a ne na kraju namaza. 

ustao i upitao: „Allahov Poslaniče, jesi li zaboravio ili si skratio 
namaz?", a Vjerovjesnik, sallallahu 'alejhi ve sellem, je 
odgovorio: „Niti sam zaboravio niti skratio." Tada čovjek reče: 
„Ipak si zaboravio", pa je Vjerovjesnik, sallallahu 'alejhi ve 
sellem, upitao prisutne ashabe: „Је li istina ovo što je rekao?" 
Odgovorili su: „Jeste", pa je Vjerovjesnik, sallallahu 'alejhi ve 
sellem, ustao, klanjao ono što je preostalo od namaza, predao 
selam, zatim učinio dvije sedžde i potom predao selam. 6 

Ukoliko bi imam predao selam prije završetka namaza, 
a među klanjačima bude neko ko je propustio nešto od 
namaza (jer je zakasnio) i u tom trenutku ustane da nadoknadi 
propušteno, ali se imam u međuvremenu sjeti da namaz nije 
upotpunjen te ustane da ga dovrši, onda ovi klanjači koji su 
ustali da bi nadoknadili propušteno imaju pravo izbora: 

- da nastave klanjati propušteno i učine sehvi-sedždu, 

- da nastave klanjati za imamom i da, kad on preda selam, 
nadoknade ono što su propustili, predaju selam i učine sehvi- 
sedždu. 

Prioritetnije je da se primjenjuje ovo drugo mišljenje. 


6 Buharija i Muslim. 

IZOSTAVLJANJE 


Izostavljanje ruknova 


Ukoliko bi klanjač izostavio početni tekbir, koji je rukn 
namaza, namaz mu ne bi bio ispravan bez obzira da li je izos 
tavljanje bilo namjerno ili iz zaborava, jer u tom slučaju namaz 
nije ni počeo. Takođe, namaz ne bi bi ispravan ni ukoliko bi se 
namjerno izostavio neki drugi rukn mimo početnog tekbira. 

Međutim, ukoliko bi klanjač neki od ruknova izostavio 
iz zaborava, ali se sjeti toga tek kada dođe do istoga rukna na 
sljedećem rekatu, onda rekat u kojem je taj rukn ispušten 
prestaje važiti a rekat kojeg trenutno obavlja zauzima njegovo 
mjesto. Ali, ako bi se sjetio da je izostavio rukn, a još uvijek 
nije stigao do njega na sljedećem rekatu, onda mu je obaveza 
da obavi rukn koji je izostavio i da od njega nastavi klanjati 
dalje. U oba ova slučaja obavezno je učiniti sehvi-sedždu 
nakon predaje selama. 

Osoba je zaboravila učiniti drugu sedždu na prvome 
rekatu i toga se sjetila na sjedenju između dvije sedžde 
na drugom rekatu - prvi rekat prestaje važiti i njegovo 
mjesto zauzima drugi rekat kojeg će računati kao prvi 
rekat, te će od njega nastaviti sa namazom, predati 
selam, učiniti sehvi-sedždu i ponovo predati selam. 

Primier (2) : 

Osoba je zaboravila učiniti drugu sedždu i sjedenje prije 
nje na prvom rekatu i toga se sjetila nakon što je obavila 
ruku' na drugom rekatu - istog trenutka će sjesti i učiniti 
tu sedždu koju je izostavila, te od nje nastaviti klanjati 
namaz, predati selam, učiniti sehvi-sedždu i ponovo 
predati selam. 


<D 
t П 
=> 


CD 

c п 

(Л 

<D 

TD 

<D 

E 

E 

co 


<D 

"O 

>N 

■o 
CD 
C Г) 


<D 

сл 

č/5 

‘о. 

O 


Izostavljanje vadžiba 

Ukoliko bi klanjač namjerno izostavio neki od vadžiba 
namaza, namaz mu ne bi bio ispravan, a ako bi to bilo iz zabo- 
rava i sjeti se toga prije nego nastavi dalje obavljati namaz, 
onda će učiniti taj vadžib i neće imati nikakvih posljedica. 
Međutim, ako bi se osoba sjetila da je izostavila neki vadžib 
nakon što je nastavila dalje klanjati namaz, ali prije nego je 
stigla do rukna koji slijedi poslije njega, vratit će se i učiniti 
ispušteni vadžib, te upotpuniti namaz, predati selam, učiniti 
sehvi-sedždu i ponovo predati selam. Ali, ukoliko bi se sjetila 
nakon što dođe do rukna koji slijedi iza toga, onda se neće 
vraćati da bi učinila ispušteni vadžib, nego će nastaviti klanjati 
svoj namaz a sehvi-sedždu će učiniti prije predaje selama. 


v 


O 












r 


ф 
V > 
Z) 


(D 
CO 
c h 

ф 

тз 

ф 

E 

E 

(D 


ф 

"O 

>N 

"O 

0> 

(Л 


0> 

co 

'o. 

o 


Primjer : 

Osoba se nakon učinjene druge sedžde drugog rekata 
htjela ustati na treći rekat zaboravivši prvi tešehhud i 
toga se sjetila prije nego se počela podizati - u ovom 
slučaju će ostati na sjedenju i proučiti tešehhud, potom 
dovršiti svoj namaz i neće ništa morati učiniti. Ali, ako se 
sjetila propuštenog tešehhuda nakon što se počela 
ustajati, a prije nego se potpuno uspravila, onda će se 
vratiti na sjedenje i proučiti tešehhud, potom dovršiti 
svoj namaz i predati selam, učiniti sehvi-sedždu i ponovo 
predati selam. 

Međutim, ukoliko se sjetila da je izostavila sjedenje tek 
nakon što se u potpunosti uspravila, onda se ne mora 
vraćati na sjedenje, nego će nastaviti svoj namaz i učiniti 
sehvi-sedždu prije nego preda selam. 

Dokaz za ovo je hadis kojeg bilježi Buharija i drugi 
pored njega, 7 od Abdullaha ibn Buhejne, radijallahu 'anhu, da 
je Vjerovjesnik, sallallahu 'alejhi ve sellem, klanjao kao imam 
podne namaz, pa je nakon prva dva rekata ustao ne obavivši 
sjedenje (tj. prvo sjedenje), a Ijudi su ustali za njim. Kada se 
namaz priveo kraju, Ijudi su čekali njegovu predaju selama, a 
on je sjedeći donio tekbir, učinio dvije sedžde prije nego je 
predao selam i nakon toga predao selam. 


Buharija i Muslim. 

SUMNJA 




Sumnja je dvoumljenje između dvije stvari, na način da 
je osoba neodlučna koja se od njih dvije desila. Na sumnju u 
ibadetima ne treba obraćati pažnju u tri slučaja: 

a) ako se radi čisto o sumnji (pretpostavci, iluziji) koja nije 
stvarnost, kao što je to kod onoga kojem šejtan ubacuje 
vesvese; 

b) ako se kod osobe sumnja javlja veoma često, tako da ne 
može obaviti nijedan ibadet a da se kod njega u toku obavlja- 
nja tog ibadeta ne javi sumnja; 

c) ako se sumnja javi nakon što je ibadet već obavljen. 


<Đ 
t П 
=> 


CD 

c п 

(Л 

<Đ 

TD 

<D 

E 

E 

co 


CD 

"O 

>N 

■o 
CD 
C Г) 


<D 

СЛ 

'сл 

'o. 

O 


U ova tri slučaja se ne pridaje važnost sumnji sve dok 
se sa sigurnošću ne utvrdi šta se desilo, nakon čeka će postu- 
piti u skladu s time što je utvrđeno. 



Primjer : 



Osoba je klanjala podne-namaz i kada je završila, posum- 
njala je da li je klanjala tri ili četiri rekata - u ovom sluča- 
ju osoba neće obraćati pažnju na ovu sumnju sve dok sa 
sigurnošću ne utvrdi da je klanjala samo tri rekata i tada 
će, ukoliko nije prošlo mnogo vremena od obavljanja tog 
namaza, upotpuniti svoj namaz, predati selam, učiniti 
sehvi-sedždu i ponovo predati selam. Međutim, ako se 
toga sjeti tek nakon što je proteklo više vremena, onda 
će taj namaz ponovo klanjati. 


o 


v 


j 














Propisi sehvi-sedžde | Muhammed es-Salih el-‘Usejmin 


Г 


Kada je u pitanju sumnja u drugim slučajevima, mimo 
ova tri koja su navedena, onda se ona uzima u obzir. 

Sumnja u namazu može biti u jednoj od dvije situacije: 

1) da kod osobe pretegne mišljenje ka jednoj od dvije stvari, 
i u tom slučaju će postupiti po onome što joj prevagne, 
upotpunit će svoj namaz u skladu sa tim, predati selam, 
učiniti sehvi sedždu i ponovo predati selam. 

Г Primier : \ 

Osoba klanja podne i na jednom rekatu posumnja da li je 
to drugi ili treći rekat, ali onda kod nje prevagne mišlje- 
nje da se radi o trećem rekatu - uzet će da je rekat koji 
klanja treći rekat i klanjati rekat koji je preostao, predati 
selam, učiniti sehvi-sedždu i ponovo predati selam. , 



Dokaz za ovo je hadis zabilježen u dva Sahiha i drugim 
hadiskim zbirkama, kojeg prenosi Abdullah ibn Mes'ud, 
radijallahu 'anhu, da je Vjerovjesnik, sallallahu 'alejhi ve 
sellem, rekao: „Ако neko od vas posumnja u svome namazu, 
neka odluči šta je ispravno i na osnovu toga upotpuni svoj 
namaz, a zatim preda selam i potom učini dvije sedžde. " 8 

2) da osoba ne može dati prednost nijednom od dva 
mišljenja, i u tom slučaju će prihvatiti ono što je sigurno, a 
to je manji broj, te prema tome upotpuniti svoj namaz, 
učiniti sehvi-sedždu prije selama i potom predati selam. 


8 Buharija i Muslim, a ovo je Buharijin rivajet. 


ф 


V 












r 


Primjer : 

Osoba je klanjala ikindiju i na jednom rekatu posumnjala 
da li je to drugi ili treći rekat, ali nije mogla dati prednost 
nijednoj od dvije mogućnosti - uzet će da se radi o dru- 
gom rekatu, nakon njega obaviti prvo sjedenje i klanjati 
još dva rekata, učiniti sehvi-sedždu i predati selam. 


Dokaz za ovo je hadis koji prenosi Ebu Se'id el-Hudri, 
radijallahu 'anhu, da je Vjerovjesnik, sallallahu 'alejhi ve 
sellem, rekao: „Kodo neko od vas posumnja da li je klanjao tri 
ili četiri rekata namaza, neka odagna sumnju i drži se onoga 
što je sigurno i neka učini dvije sedžde prije nego preda selam. 
Ako bude klanjao pet rekata, sedžde koje je učinio dat će 
njegovom namazu status parnog namaza, a ako bude klanjao 

| četiri rekata koliko je i potrebno, te sedžde će biti poniženje za 

Š’ šejtana. ' в 

P 

^ Primjer sumnje u namazu : 

c n 

& Ako bi osoba pristupila namazu dokje imam na ruku'u, 

"O 

p donijet će početni tekbir stojeći i potom učiniti ruku' i tada se 

® naći u jednom od tri slučaja: 

1) da je siguran da je zatekao imama na ruku'u prije nego 
se podigao sa njega i u tom slučaju je pristigao na taj rekat i sa 
njega spada obaveza učenja Fatihe; 

2) da je siguran da se imam podigao sa ruku'a prije nego 
je uspio pristupiti namazu, te tako nije stigao na rekat; 

9 Muslim. 

3) da sumnja da li je zatekao imama na ruku'u i tako 
pristigao na rekat, ili se imam podigao sa ruku'a prije nego ga 
je on uspio učiniti, te je u tom slučaju propustio rekat. Ako kod 
njega prevagne jedno od dva mišljenja, onda će postupiti u 
skladu s njim i svoj namaz prema njemu upotpuniti, predati 
selam, zatim učiniti sehvi-sedždu i ponovo predati selam, osim 
u slučaju ako je propustio nešto od namaza, jer u tom slučaju 
neće činiti sehvi-sedždu. Ali, ako kod njega ne prevagne nijed- 
no od dva mišljenja, onda će postupati po onome što je 
sigurno (tj. da je propustio rekat) i na osnovu toga upotpuniti 
svoj namaz, te učiniti sehvi-sedždu prije nego preda selam. 

Ako bi osoba posumnjala u namazu i postupila po 
onome što je sigurnije ili onome što mu prevagne kao 
ispravnije, kako smo to već objasnili, a potom joj postane 
jasno da je postupila ispravno i da namazu nije ništa dodala 
niti oduzela, onda sa nje spada obaveza činjenja sehvi-sedžde, 
jer je sumnja kao njen uzrok prestala. 


Prema drugom mišljenju, sa ovakve osobe ne spada 
obaveza činjenja sehvi-sedžde jer će njome poniziti šejtana, 
prema riječima Vjerovjesnika, sallallahu 'alejhi ve sellem: „...а 
ako bude klanjao četiri rekata koliko je i potrebno, te sedžde će 
biti poniženje za šejtana ", a i stoga jer je dio svoga namaza 
klanjao sa sumnjom. Ovo mišljenje je ispravnije. 


Primier : 

Osoba je klanjala namaz i na jednom od rekata posum- 
njala da li se radi o drugom ili trećem rekatu. Nijednoj od 

dvije mogućnosti nije mogla dati prednost, pa je uzela da 
je to drugi rekat i nastavila klanjati. Potom joj je postalo 
jasno da je to stvarno bio drugi rekat. Prema prvom 
mišljenju nije dužan učiniti sehvi-sedždu, dok je prema 
mišljenju kojem smo dali prednost, dužan učiniti sehvi- 
sedždu prije nego preda selam. 

SEHVI-SEDŽDA ONOGA KO KLANJA ZAIMAMOM 


Ako se imam zbuni u namazu, obaveza je onome ko za 
njime klanja da ga slijedi prilikom činjenja sehvi-sedžde, prema 
riječima Vjerovjesnika, sallallahu 'alejhi ve sellem: ,,/mom je 
postavljen da bi se slijedio, pa mu se nemojte suprotstavlja- 
ti...", pa sve do riječi :„kada učinisedždu, i vije učinite". 10 


Nema razlike između situacije kada imam čini sehvi- 
sedždu prije ili poslije selama. U obje ove situacije je obavezno 
onome ko klanja za imamom da ga slijedi, osim u slučaju ako je 
klanjač zakasnio na namaz pa se naknadno priključio namazu 
od koga mu je prošao jedan dio. 

U slučaju kada imam čini sehvi-sedždu nakon predaje 
selama, onaj ko je zakasnio neće imama slijediti u tome jer on 
ne može predati selam sa imamom. Prema tome, nastavit će 
klanjati ono što je propustio od namaza, predat će selam, uči- 
niti sehvi-sedždu i ponovo predati selam. 

Primier : ^ 

Osoba je pristupila namazu za imamom na posljednjem 
rekatu, a imam je trebao učiniti sehvi-sedždu poslije 
predaje selama. Kada imam preda selam, osoba koja je 
zakasnila neće činiti (sehvi) sedždu sa imamom, nego će 


10 Buharija i Muslim. 

ustati i klanjati ono što je propustila od namaza i učiniti 

sehvi-sedždu nakon predaje selama. 

___ / 


Ukoliko bi se onaj ko klanja za imamom zbunio u nama- 
zu, a nije ništa od namaza propustio, onda neće činiti sehvi- 
sedždu, jer bi njeno činjenje bilo suprotstavljanje imamu i 
nepravilnost u slijeđenju istog, i jer su ashabi izostavili prvo 
sjedenje kada ga je zaboravio Vjerovjesnik, sallallahu 'alejhi ve 
sellem, pa su ustali za njim izostavljajući sjedenje i čuvajući 
propis slijeđenja imama i nesuprotstavljanja njemu. 

Ako bi osoba koja klanja za imamom propustila nešto 
od namaza pa učinila neku grešku dok klanja za imamom ili 
dok naklanjava ono što je propustila, onda sa nje ne spada 
obaveza činjenja sehvi-sedžde, pa će, nakon što nadoknadi 
ono što je propustila, učiniti sehvi-sedždu prije ili poslije 
predaje selama, shodno objašnjenjima koja su prethodno 
data. 


Primier : 

Ako bi onaj ko klanja za imamom, na ruku'u zaboravio 
izgovoriti Subhone rabbije'l-'azim, a nije ništa propustio 
od namaza, onda ne mora činiti sehvi-sedždu, a ako je 
propustio rekat ili više rekata, onda će učiniti sehvi- 
sedždu prije predaje selama. 

Primjer : 

Osoba klanja za imamom podne-namaz, pa kada imam 
ustane na četvrti rekat ova osoba ostane na sjedenju 
misleći da je to bio zadnji rekat (tj. misleći da je i imam 
na sjedenju). Međutim, kada osoba uvidi da je imam 
ustao i ona ustane - u tom slučaju, ako nije propustila 
ništa od namaza, neće činiti sehvi-sedždu, a ako je 
propustila rekat ili više, onda će nadoknaditi ono što je 
propustila, predati selam, učiniti sehvi-sedždu i ponovo 
predati selam. Ova sedžda je zbog sjedenja koje je osoba 
dodala kada je imam ustao na četvrti rekat. 

SAZETAK 


lz prethodnog izlaganja se vidi da se sehvi-sedžda 
nekada čini prije, a nekada poslije predaje selama. 

Sehvi-sedžda se prije predaje selama čini u dva slučaja: 

1) u slučaju izostavljanja, a radi hadisa kojeg prenosi 
'Abdullah ibn Buhejne, radijallahu 'anhu, da je Vjerovjesnik, 
sallallahu 'alejhi ve sellem, učinio sehvi-sedždu prije predaje 
selama kada je izostavio prvo sjedenje. 




2) u slučaju sumnje ukoliko se ne može dati pred- 
nost nijednom od dva mišljenja, a radi hadisa Ebu Se'ida el- 
Hudrija, radijallahu 'anhu, o osobi koja je klanjala namaz, a nije 
znala koliko je rekata klanjala, tri ili četiri, pa joj je Vjerovjes- 
nik, sallallahu 'alejhi ve sellem, naredio da učini dvije sedžde 
prije predaje selama. 

Sehvi-sedžda se poslije predaje selama čini u dva 

slučaja: 

1) u slučaju dodavanja, a radi hadisa kojeg prenosi 
'Abdullah ibn Mes'ud, radijallahu 'anhu, da je Vjerovjesnik, 
sallallahu 'alejhi ve sellem, klanjao podne namaz sa pet rekata, 
pa kada su mu to nakon što je predao selam spomenuli, učinio 
je dvije sedžde i ponovo predao selam. 


Hadis je prethodno citiran. 
! Hadis je prethodno citiran. 

On nije objasnio da su njegove sedžde učinjene nakon 
predaje selama zbog toga što on prije predaje selama nije 
znao da je učinio dodavanje u namazu, tako je ovo dokaz za 
općeniti propis da se sehvi-sedžda za dodavanje u namazu čini 
nakon predaje selama, svejedno da li je osoba bila svjesna da 
je nešto dodala namazu prije predaje selama ili je za to saznala 
tek nakon toga. 

Primjer ovome je slučaj kada osoba iz zaborava preda 
selam prije nego se namaz dovrši, pa se sjeti da namaz još nije 
završen, te ga upotpuni. Ova osoba je dodala selam u namazu 
gdje mu nije bilo mjesto, pa će učiniti sehvi-sedždu poslije 
predaje selama, 13 a zbog hadisa kojeg prenosi Ebu Hurejre, 
radijallahu 'anhu, da je Vjerovjesnik, sallallahu 'alejhi ve sel- 
lem, klanjao podne ili ikindiju i predao selam nakon dva 
rekata, pa su mu to spomenuli, a on je upotpunio namaz, 
predao selam, učinio sehvi-sedždu i ponovo predao selam. 14 

2) u slučaju sumnje kod koje se da prednost jednom 
od dva mišljenja, a radi hadisa kojeg prenosi Ibn Mes'ud, 
radijallahu 'anhu, da je Vjerovjesnik, sallallahu 'alejhi ve sel- 
lem, naredio da onaj ko posumnja u namazu pokuša odabrati 
ispravnije mišljenje i da na osnovu njega završi sa namazom, a 
potom preda selam i učini sehvi-sedždu. 15 

Ukoliko bi se desile dvije greške u namazu tako da je 
zbog jedne trebao učiniti sehvi-sedždu prije predaje selama, a 
zbog druge poslije predaje selama, onda je mišljenje uleme da 
se sehvi-sedžda treba učiniti prije predaje selama. 


13 Тј. poslije selama na kraju namaza, a ne nakon ovog „dodatog" selama koji je 
višak. (prim.prev.) 

14 Hadis je prethodno citiran. 

15 Hadis je prethodno citiran. 

Osoba klanja podne-namaz i ustane na treći rekat zabo- 
ravivši na prvo sjedenje, a zatim, nakon obavljenog 
trećeg rekata, sjedne misleći da je to drugi rekat, te se 
potom sjeti da se radilo o trećem rekatu. Ova osoba će 
ustati i klanjati još jedan rekat (koji joj je preostao), 
učiniti sehvi-sedždu i predati selam. 


Ova osoba je izostavila prvo sjedenje, zbog čega se 
sehvi-sedžda čini prije predaje selama, a zatim je dodala sjede- 
nje nakon trećeg rekata zbog čega se sehvi-sedžda čini nakon 
predaje selama, i u ovom slučaju daje se prednost činjenju 
sehvi-sedžde prije predaje selama, a Allah najbolje zna. 


Allaha molim da nas i našu braću muslimane uputi ka 
razumijevanju Njegove knjige i sunneta Njegovog poslanika, 
sallallahu 'alejhi ve sellem, da učini da po tome dvome 
postupamo i javno i tajno, i to i u vjerovanju, i u ibadetu i u 
našim međusobnim odnosima, te da svima nama podari lijep 
završetak, a On je i Plemeniti. 


Neka je hvala Allahu Gospodaru svih svjetova i neka su 
salavat i selam na našeg Vjerovjesnika Muhammeda, njegovu 
porodicu i sve ashabe. 


Muhammed es-Salih el-'Usejmin 
04/03/1400.g.H. 

